**Otrdiena, 23. septembris / Tuesday, September 23**

**Konference “Abstraktais ekspresionisms: emociju valoda”**

Rīga, Latvijas Nacionālā bibliotēka, Imanta Ziedoņa zāle

**Conference “Abstract Expressionism – The Language of Emotions”**

Riga, National Library of Latvia, Imants Ziedonis Hall

10.30 – 10.40 Atklāšanas uzruna (Opening Speech).

LR Kultūras ministre Dace Melbārde

10.40 – 11.30 Dr. Kristofers Rotko (Christopfer Rothko, Ņujorka) “Marks Rotko un formas klusā dominante” (Mark Rothko and the Quiet Dominance of Form)

*Kristofers Rotko ir beidzis Jēlas universitāti ar specializāciju literatūrā un Mičiganas universitātē ieguvis doktora grādu psiholoģijā. Viņš ir strādājis kā klīnisks psihologs gan privātās ārstniecības iestādēs, gan klīnikās, un kā klasiskās mūzikas kritiķis daudz rakstījis nacionālajiem izdevumiem. Pašreiz Kristofers nodarbojas ar sava tēva darbu izstāžu organizēšanu un rīkošanu visā pasaulē. Viņš ir grāmatas “The Artist's Reality” [Mākslinieka realitāte] redaktors, kurā apkopoti viņa tēva filozofiskie apcerējumi. 2003. g. rudenī, sakarā ar Marka Rotko simtgades svinībām, Kristofers un viņa māsa Keita Rotko Praizela palīdzēja atklāt tēva darbu izstādes Latvijā un Krievijā. 2013. gadā no Keitas Rotko Praizelas un Kristofera Rotko gleznu kolekcijām Daugavpils Marka Rotko Mākslas centrs saņēma deponējumā 6 Marka Rotko oriģinālgleznas.*

11.30 – 12.30 Prof. Pols Hakslijs (Paul Huxley, Londona) “Rotko un Ņujorkas skola: Personiskas sastapšanās” (Rothko and the New York School: Personal Encounters)

*Britu gleznotājs Pols Hakslijs (1938) ir spilgta personība Lielbritānijas mākslas ainā. Savulaik bijis Serpentīna galerijas padomnieks un viens no Teita galerijas aizbildņiem, kā arī Teita izstāžu komitejas priekšsēdētājs. Jau 17 gadu vecumā Haksliju uzņēma Londonas Karaliskajā akadēmijā, bet 26 gados viņš piedalījās 1964. gada grupas izstādē The New Generation Vaitčapelas mākslas galerijā – kopā ar Deividu Hokniju un citiem savas paaudzes talantīgākajiem gleznotājiem. 1984. gadā īstenojis pasūtījumu – 22 keramikas freskas King's Cross dzelzceļa stacijai Londonā. Pols Hakslijs ir Karaliskās mākslas akadēmijas goda loceklis*

12.30 – 13.30 Dr. Deivids Anfams (David Anfam, Londona) “Vinsents/Klifords: Pētījums par mākslu un identitāti” (Vincent/Clyfford - A Study Art & Identity)

*Britu mākslas vēsturnieks, kritiķis un kurators Deivids Anfams (1955) ir Londonas izdevniecības Phaidon Press tēlotājmākslas nodaļas redaktors un Kliforda Stila muzeja Denverā vecākais kurators un pētījumu centra vadītājs. Trīs dekāžu laikā publicējis virkni nozīmīgu pētījumu par abstrakto ekspresionismu, Džeksonu Polloku, Anišu Kapuru, Geriju Hjūmu, un ir izcilās, visaptverošās grāmatas Mark Rothko: The Works on Canvas (1998) autors, tādējādi ievietojot sevi Marka Rotko vadošā biogrāfa statusā. 2007. gadā Anhams kūrēja Bila Violas izstādi Ocean Without a Shore 52. Venēcijas mākslas biennālē. Patlaban strādā pie izstādes, kas veltīta Džeksona Polloka epohālajai freskai un kas notiks Pegijas Gugenheimas muzejā Venēcijā 2015. gadā*

13.30 – 14.30 Kafijas pauze (Coffee Break)

14.30 – 15.30 Prof. Senfords Vurmfelds (Sanford Wurmfeld, Ņujorka) “Rotko/Kacs: Rotko krāsu izmantojums no krāsu uztveres teorijas viedokļa” (Rothko/Katz: Rothko's Use of Color from the Point of View of Color Perception Theory)

*Senfords Vurmfelds (Sanford Wurmfeld, 1942) ir Ņujorkas mākslinieks, kura darbi ir balstīti pamatīgā krāsu mācības vēstures izpētē. Daiļradei raksturīgas arī 360 grādu abstraktās gleznas, kas burtiski ieskauj skatītāju. 1968. gada leģendārajā Ņujorkas MoMA izstādē Art of the Real Senfords bija jaunākais no uzaicinātajiem dalībniekiem, izstādei pēcāk apceļojot Eiropas vadošās mākslas telpas – Grand Palais Parīzē, Teita galeriju Londonā un Cīrihes Kunsthalli. 2013. gadā Vurmfelds dzimtajā Ņujorkā piedzīvoja vērienīgu retrospektīvu Color Visions: 1966–2013.*

15.30 – 16.30 Prof. Marko Džanoti (Marco Gianotti, Sanpaulu) “No Gētes līdz Rotko: Jauni veidi, kā ar krāsu tvert un radīt” (From Goethe to Rothko: New Ways of Perceiving and Creating through color)

*Gleznotājs, rakstnieks, tulkotājs un pasniedzējs Marko Džanoti (1966) dzīvo un strādā Brazīlijā, ir Sanpaulu Universitātes asociētais profesors. Pētījis Gētes krāsu mācību un krāsu izmantojumu mūsdienu glezniecībā.*

16.30 – 17.30 Dr. Annija Koena-Solala (Annie Cohen-Solal, Parīze) “Marka Rotko daudzie ceļojumi” (The Many Voyages of Mark Rothko)

*Franču akadēmiķe un kultūras vēsturniece Annija Koena-Solala ir Žana Pola Sartra, Leo Kastelli un Marka Rotko biogrāfe, Parīzes Pompidū centra 2014. gada izstādes Magiciens de la terre kuratore. Dzimusi Alžīrijā, bet patlaban dzīvo pamīšus Parīzē un Kortonā. Sorbonas universitātē ieguvusi doktora grādu.*

19.00 – 19.25 Prof. Džeimss Klārks (James Clarke, Londona) – ievadvārdi pirms koncerta (Opening Speech before the Concert)

*23. septembra koncertā tiks atskaņoti divi komponista skaņdarbi – 2006. gadā sarakstītais opuss „Untitled no.1”, kuru pirmatskaņoja Vīnes Klanforum ensemble (diriģents Johannes Kalitzke), kā arī koncertam un Latvijas mūziķiem speciāli sakomponētais opuss „2014-N”, kas 23. septembrī Latvijas Nacionālās bibliotēkas Ziedoņa zālē piedzīvos pasaules pirmatskaņojumu. Abiem koncerta skaņdarbiem ir cieša saikne ar vizuālo mākslu. Džeimss Klārks ir ne tikai komponists, bet arī gleznotājs, tāpēc savā mūzikā īpaši atspoguļo šo it kā dažādo izteiksmes veidu mijiedarbību vai pretnostatījumu. Darbs „Untitled no.1” ir sarakstīts, iedvesmojoties tieši no mākslinieka Marka Rotko daiļrades un idejas par laiku – „Mākslinieka darba attīstība būs virzīta uz skaidrību, uz šķēršļu, kas atrodas starp gleznotāju un ideju, kā arī starp ideju un skatītāju, iznīcināšanu. Lai sasniegtu skaidrību, neizbēgami ir jātiek saprastam.”*

Prof. Džeimsa Klārka koncerts “Untitled No.1” 18 instrumentiem. Ar Marku Rotko cieši saistīts muzikāls skaņdarbs. Latvijas pirmatskaņojums. “2014-N” 20 instrumentiem. Pasaules pirmatskaņojums jaunam skaņdarbam, kas veltīts ekspresionismam mūzikā un mākslā.

(Prof. James Clarke's concert "Untitled No.1" for 18 instruments. Musical composition closely related to Mark Rothko. Latvian premiere. “2014-N” for 20 instruments. World premiere of the new composition dedicated to expressionism in music and art.)

**Ceturtdiena, 25. septembris / Thursday, September 25**

Konference “Abstraktais ekspresionisms – Emociju valoda”

Daugavpils, Daugavpils Marka Rotko mākslas centrs

Conference “Abstract Expressionism – The Language of Emotions”

Daugavpils, Daugavpils Mark Rothko Art Centre

10.30 – 10.40 Atklāšanas uzruna (Opening Speech)

10.40 – 11.20 Eleonora Šturma (Ņujorka) “Edvīns Strautmanis – trimdas abstraktais ekspresionists” (Edvins Strautmanis – Abstract Expressionist in Exile)

*Daugavpilī dzimusī Eleonora Šturma (1928) ir zīmīga personība mūsdienu Latvijas mākslas vēsturē. Vairāk nekā 50 gadus viņa ir dokumentējusi un cītīgi aprakstījusi latviešu mākslinieku izstādes Ņujorkā, kur dzīvo kopš 1953. gada, un tuvākajā tās apkārtnē. Trimdas presē kopš 1960. gada mākslas zinātniece ir publicējusi neskaitāmus rakstus par māksliniekiem un izstāžu recenzijas, līdz ar to kļūstot par pašu zinošāko un pieredzes bagātāko trimdas mākslas pazinēju.*

11.20 – 12.00 Prof. Valters Unterrainers (Walter Unterrainer, Dānija/Zviedrija) “Muzeji un citas izstāžu telpas jeb kā mākslinieki iemācās mīlēt arhitektus” (Museums and Other Exhibition Spaces or How Artists Learn to Love Architects)

*Austriešu arhitekts un profesors Valters Unterrainers (1952) kopš 1980. gada vada arhitektu biroju Feldkirhē ar specializāciju ekoloģijā, projektos īstenojot ekstrēmu energoefektivitāti. Viņa birojs projektējis pirmo ar solāro enerģiju nodrošināto skolu Austrijā, kā arī vairākkārt godalgots par koka un kartona arhitektūras paraugiem. Unterrainers savas karjeras laikā regulāri devies ilgstošos izpētes braucienos uz Jaunzēlandi, Meksiku, Indiju, Kambožu un Dienvidāfriku. Kopš 2014. gada viņš ir ilgtspējīgās arhitektūras profesors Orhūzas Arhitektūras skolā Dānijā.*

12.00 – 13.00 Kafijas pause (Coffee Break)

13.00 – 13.40 Prof. Džeimss Klārks (James Clarke, Londona) “Abstraktais ekspresionisms mūzikā un mākslā” (Abstract Expressionism in Music and Art)

*Džeimss Klārks (James Clarke, 1957) ir britu pianists un komponists. Studējis kompozīciju Sauthemptonas Universitātē (Southampton University) un Pilsētas Universitātē Londonā (City University London), kā arī Helsinkos pie somu komponista Usko Meriläinen. Kā viesprofesors strādājis vairākās valstīs, tai skaitā Azerbaidžānā, Krievijā, Zviedrijā, Somijā, Vācijā, u.c. Klārka darbi pirmatskaņoti Anglijā, Austrijā, Vācijā, Itālijā, Beļģijā un šogad septembrī – arī Latvijā.*

13.40 – 14.20 Dr. Hosē M. Sirija (José M. Ciria, Madride/Londona) “Rotko brīnumi” (Rothko's Miracles)

14.20 – 15.00 Pīters Grifins (Peter Griffin, Londona) “Mūzika, dzeja, glezniecība” (Music, Poetry, Painting)

*Britu mākslinieks Pīters Grifins (Peter Griffin, 1947) 15 gadu vecumā pameta skolu, lai piestrādātu rūpnīcās, spēlētu regbiju un ar stopiem apceļotu Eiropu. Pēcāk mācības vakarskolā ļāva viņam startēt augstskolā. Studiju laikā Londonas Karaliskajā Mākslas koledžā viņam bija iespēja iepazīties ar glezniecības lielmeistariem kā Deivids Hoknijs un Frānsiss Bēkons, kuri tobrīd tur pasniedza. Nereti Grifina māksla tapusi, literatūras un filozofijas iedvesmota. Mākslinieks ir radījis darbus sasaistē ar čīliešu dzejnieka Pablo Nerudas daiļradi, bet 2002. gadā viņš saņēma Ortegas i Gaseta fonda Madridē pasūtījumu veltīt darbu sēriju šim izcilajam spāņu domātājam. Grifina glezniecības allaž klātesošais motīvs ir centieni rast atbildi uz jautājumu, ko nozīmē būt dzīvam.*

15.15 –15.45 Džeimsa Breslina "Marks Rotko. Biogrāfija" grāmatas latviešu izdevuma prezentācija (Presentation of the book - James Breslin "Mark Rothko. A Biography").

16.00 Mākslas izstāžu atklāšana (Opening of Art Exhibitions)

*Skatītājiem tiks piedāvāts unikāls projekts – izstāde “Latvijas laikmetīgā glezniecība”, vienkopus parādot atšķirīgo un kopīgo šābrīža Latvijas glezniecībā septiņu Latvijas gleznotāju – Sigitas Daugules, Jāņa Dukāta, Andra Eglīša, Daigas Krūzes, Viktorijas Valujevas, Andra Vītoliņa un Otto Zitmaņa – skatījumā. Līdzās būs apskatāmi Īrijas gleznotājas Kristīnas Hakslijas (Kristina Huxley) darbi, kā arī tiks atklāta Lielbritānijas mākslinieka Pītera Grifina (Peter Griffin) darbu izstāde un starptautiskās rezidences “Mark Rothko 2014” skate*

17.00 Koncerts "Krievu avangarda mūzika" (Concert "Russian Avant-garde music")